section_heading: Dizajn i razvoj
paragraph_text: Mil je dizajnirao Mi-10 kao leteću dizalicu na osnovu Mi-6. Novi helikopter je javno prezentiran u srpnju 1961. na Tushinu, a 1965. je demonstriran i u Parizu. I Mi-6 i Mi-10 su dijelili iste motore, sustav rotora a i većina dijelova je bila kompatabilna za oba helikoptera. Osnovnu posadu su činila 3 člana a mogao je prevesti i 28 putnika. Prvi helikopteri su imali udubljenja u nosu kako bi posada mogla motriti teret, no to je kasnije zamijenjeno TV kamerom.